hu en hu hu hu hu hu hu hu hu hu hu hu hu sk hu hu hu en hu hu hu hu hu hu hu hu hu hu hu sk hu hu de hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu ms hu hu hu hu de hu hu hu en hu hu en hu hu nl hu hu hu hu hu de hu en hu hu hu hu hu hu hu en hu hu hu hu hu sk hu hu es hu hu hu hu hu hu hu
Dokumentumok Általános közzétételi lista Bolgár utónévjegyzék TÁMOP Ösztöndíjak Bolgár Művelődési Ház bővítése - közbeszerzés
A Bolgár Országos Önkormányzat Intézményei
Bolgár Országos Önkormányzat Hivatala Bolgár Kétnyelvű Nemzetiségi Óvoda Bolgár Nyelvoktató Nemzetiségi Iskola Bolgár Kulturális, Dokumentációs és Információs Központ Bolgár Kutatóintézet
Magyarországi Bolgárok Egyesülete Bolgár Művelődési Ház Bolgár Önkormányzatok Bolgár Ortodox Egyház Bolgár Ifjúsági Egyesület Bolgár Nonprofit Kft. Pro Schola Bulgarica Alapítvány Nemzetiségi szószóló
Bolgár Nyelvoktató Nemzetiségi Iskola Bolgár Kétnyelvű Nemzetiségi Óvoda Bolgár Kétnyelvű Nemzetiségi Óvoda dokumentumai
Kiadványok Kiállítások Tánccsoportok Színház Emlékművek Zenekarok Képzőművészek Ünnepek
Dokumentumok Általános közzétételi lista Bolgár utónévjegyzék TÁMOP Ösztöndíjak Bolgár Művelődési Ház bővítése - közbeszerzés
A Bolgár Országos Önkormányzat Intézményei
Bolgár Országos Önkormányzat Hivatala Bolgár Kétnyelvű Nemzetiségi Óvoda Bolgár Nyelvoktató Nemzetiségi Iskola Bolgár Kulturális, Dokumentációs és Információs Központ Bolgár Kutatóintézet
Magyarországi Bolgárok Egyesülete Bolgár Művelődési Ház Bolgár Önkormányzatok Bolgár Ortodox Egyház Bolgár Ifjúsági Egyesület Bolgár Nonprofit Kft. Pro Schola Bulgarica Alapítvány Nemzetiségi szószóló
Bolgár Nyelvoktató Nemzetiségi Iskola Bolgár Kétnyelvű Nemzetiségi Óvoda Bolgár Kétnyelvű Nemzetiségi Óvoda dokumentumai
Kiadványok Kiállítások Tánccsoportok Színház Emlékművek Zenekarok Képzőművészek Ünnepek
Tanévnyitó ünnepség a Bolgár Nyelvoktató Nemzetiségi Iskolában
A Bolgár Nyelvoktató Nemzetiségi Iskola szeptember 4-én tartotta tanévnyitó ünnepségét. A Bolgár Iskola az egyik legrégebb óta fennálló intézmény a magyarországi bolgárok életében. 1918-as alapítása óta különféle formákban létezett, több változás érte struktúrájában, de mindig hűen követte a magyarországi bolgárok oktatási hagyományait.
A Bolgár Nyelvoktató Nemzetiségi Iskola diákjai aktív szerepet vállalnak a közösség életében, lehetőséget kapnak különféle szereplésekre, számos nemzetközi versenyen vesznek részt. Érettségi vizsgát tehetnek bolgár nyelvből, amelyet a Magyar Állam hivatalosan is elismer. A Bolgár Iskola és a magyarországi bolgár családok törekednek arra, hogy megismerjék bolgár gyökereiket és megőrizzék kulturális identitásukat.
A hivatalos megnyitót és az elsősök köszöntését az iskolai csengő és a „Sok szerencsét” kívánó szokás – a vízhordó edényből kifröccsentett víz hagyománya követte, amely után a gyerekek és szüleik megtekinthették „A bohóc és gyermekei” c. bulgáriai vendégelőadást Roszica Szpaszova és Georgi Szpaszov színészek közreműködésével, akik már többször is meglátogatták a magyarországi bolgár közösséget.
Bolgár anyanyelvi, néprajzi és néptánctábor az Ohridi-tónál
A Bolgár Országos Önkormányzat 2022. július 19-24. között rendezte meg az Ohridi-tónál a Bolgár anyanyelvi, néprajzi és néptánctábort.
A hatnapos tábor első napján megnéztük Belgrád nevezetességeit, ezután Ohridban, a néptánc- és a népismereti foglalkozások mellett, meglátogattuk a Szent Naum kolostort, Szamuil cár várát, valamint megismerkedtünk Szent Naum és Szent Kelemen munkásságával. A tábor keretein belül a Roszica és a Jantra táncegyüttes részt vett az "Ohrid Waves" Nemzetközi Folklórfesztiválon is.
130 éve épült a vingai Szentháromság-templom
Varga Szimeon bolgár nemzetiségi szószóló, Belosinov Dragetta, a Bolgár Országos Önkormányzat elnökhelyettese, valamint Tyutyunkova Mónika, a Magyarországi Bolgár Ortodox Egyház egyházbizottságának elnöke háromnapos látogatást tett Vingán, ahol a XVIII. század eleje óta élnek bánáti bolgárok. Hivatalos vendégei voltak a római katolikus Szentháromság-templom fennállásának 130 éves évfordulója alkalmából szervezett ünnepségnek. A templomot teljes egészében a bánáti bolgárok építették.
Mozgalmas hétvégén vannak túl a helyi bolgár önkormányzatok, néptáncegyüttesek és zenekarok
Szombaton a Roszica és Jantra néptáncegyüttes lépett fel az V. kerületben 14. Belvárosi Fesztiválon. Az Erzsébetvárosi Bolgár Nemzetiségi Önkormányzat 20. születésnapja alkalmából tartott Bolgár Napot a Szimpla Kertben, ahol a T’Rakija zenekar lépett színpadra, valamint az est folyamán a X. kerületben az V. Kőbányai Balkán esten a bolgár nemzetiségi műsor keretein belül a Roszica Néptáncegyüttes, a Road Six Sax és a Martenica zenekar lépett fel.
Vasárnap a XIII. kerületi Nemzetiségek Fesztiválján a Jantra Néptáncegyüttes képviselte a bolgár nemzetiséget.
2022. május 23-án az Országgyűlés Irodaházában került sor az Országos nemzetiségi rajzverseny és az Országos nemzetiségi fotópályázat díjainak ünnepélyes átadására.
A rajzverseny első kategóriájában Ruga Lorin második helyezést ért el "Az én óvodám" című, valamint harmadik kategóriában Huppert-Antonov Iván "Ilyenek vagyunk mi" rajza különdíjat kapott.
A fotópályázaton a Bolgár Nyelvoktató Nemzetiségi Iskola három diákja különdíjban részesült:
kategória: Muszev Krisztián – "A bolgár szökőkút felszentelése Soroksáron"
kategória: Forgó Fanni - "A bolgár függetlenség napja Halászteleken" és Kirov Zsombor Angel - "A bolgár paradicsom napja Szigetszentmiklóson".
Gratulálunk díjazott diákjainknak és köszönjük mindenkinek, aki részt vett a versenyen!
Szent Cirill és Szent Metód, a bolgár ábécé, kultúra és oktatás és a szláv írásbeliség napja
Szent Cirill és Szent Metód, a bolgár ábécé, kultúra és oktatás és a szláv írásbeliség napját ünnepeltük május 22-én a Bolgár Ortodox Templom udvarán.
Az ünnepség Atanaszij archimandrita áldásával kezdődött, amelyet Bulgária rendkívüli és meghatalmazott magyarországi nagykövete, Hriszto Polendakov úr beszéde követett az ünnep alkalmából. Ezután Dr. Muszev Dancso, a Bolgár Országos Önkormányzat elnöke köszöntötte a megjelenteket, valamint köszönetét fejezte ki a Bolgár Nyelvoktató Nemzetiségi Iskola és a Bolgár Kétnyelvű Nemzetiségi Óvoda pedagógusainak, minden egyetemi tanárnak az odaadó munkájukért, valamint az összes magyarországi bolgár művésznek, díszlettervezőnek, színésznek, rendezőnek, koreográfusnak, zenésznek, írónak és fordítónak.
A zseniális szervezésnek köszönhetően, a szinte fesztivál méretűvé nőtt eseményen idén a Bolgár Kétnyelvű Nemzetiségi Óvoda, a Bolgár Nemzetiségi Nyelvoktató Nemzetiségi Iskola, valamint a Sármelléki és Zalavári Általános Iskolák diákjai léptek színpadra, amelyet a színvonalas folklórműsor követett a Roszica Gyermek Néptáncegyüttes, a Jantra Bolgár Néptáncegyüttes, a Zornica Bolgár Hagyományőrző Együttes, a karcagi Biljana táncegyüttes és a Martenica Táncegyüttes produkcióival. A hagyományokhoz híven a folklórműsort idén is táncház követte, amelyekhez a Pravo és a T’Rakija zenekarok adták a talpalávalót.
A legkisebbek megnézhették a Malko Teatro új bábelőadását, és a közelgő gyermeknap alkalmából ajándékot is kaptak a közösségtől.
A színpad és a templomkert is megtelt gyerekekkel. Sok-sok gyerekkel, amely egy jel, hogy a magyarországi bolgár közösségnek van jövője.
A Bolgár Oktatási és Kulturális Központ első kapavágása
Húsvéti szentmise a budapesti Szent Cirill és Szent Metód Bolgár Ortodox Templomban.
Április 1. - kampányrendezvény és jótékonysági est
Képek a Bolgár Országos Önkormányzat kampányrendezvényéről, valamint a Bolgár Ifjúsági Egyesület által szervezett jótékonysági koncertről, amelyen fellépett a Roszica, a Jantra néptáncegyüttesek, a Zornica Bolgár Hagyományőrző Együttes, A Malko Teatro zenészei, illetve Wertetics Szlobodán és zenekara. Az estet az ukrajnai menekültek megsegítésére szerveztük, a fellépő művészek felajánlják honoráriumaikat a Magyar Ökumenikus Segélyszervezetnek.
MÁRCIUS 3. – A FELSZABADULÁS NAPJA
Március 3-a, a felszabadulás napja a magyarországi bolgárok egyik legfontosabb ünnepe.
Az ünnepség a hagyományoknak megfelelően a Magyarországi Bolgárok Egyesülete zászlajának behozatalával kezdődött. A bolgár himnuszt Pap Nika adta elő, a magyar himnuszt Bucsi Annamária énekelte el. Az ünnepélyes megnyitó a Mnogaja leta közös eléneklésével zárult, amit Atanaszij archimandrita vezetett.
Beszédet mondott Hriszto Polendakov úr, Bulgária rendkívüli és meghatalmazott magyarországi nagykövete, majd dr. Muszev Dancso, a Bolgár Országos Önkormányzat elnöke osztotta meg gondolatait a közönséggel.
Az ünnepségen átadták a Bolgár Országos Önkormányzat által alapított március 3-a díjat. Az elismerésben a közösség azon tagjai részesülhetnek, akik sokat tettek a magyarországi bolgárok kultúrájának és identitásának megőrzéséért, gazdagításáért. A díjat idén Egerváryné Hernádi Gabriella, Dr. Szondi György, és Petrov Petkov Péter vehette át.
Az est második felében a bolgár világhírű EVA Quartet adott nagyszabású koncertet.
Február 13-án ünnepeltük Szent Trifon, a szőlő védőszentje napját. A hagyománynak megfelelően a misét a szőlőmetszés rituáléja követte a Bolgár Ortodox Templom udvarán.
Szent Trifon a bolgár néphitben a szőlő védőszentje.
Ezen a napon mindenki elvégzi a szőlőmetszés szertartását: kelet felé fordul, keresztet vet és lemetsz néhány ágat egy vagy három tőről, a vágás helyét meglocsolja borral, és azt mondja: „Ahány csepp, annyi tő szőlő” A levágott ágakból koronát/koszorút fonnak, amelyet a sapkájukra vagy a kulacsukra tesznek, mások pedig hazaviszik azt a házioltárra.
Itt járt a Mikulás!
Tegnap a Mikulás a bolgár gyerekekhez is eljött a Szent Cirill és Szent Metód Bolgár Pravoszláv Templomba, akik izgatottan várták Őt!
Míg várakoztak, addig meghallgathatták a Malko Teatro „Hics ne mi puka” című játékos gyermekkoncertjét.
A Jantra és Roszica néptáncegyüttesek 25. éves jubileumi estje
Magyar-bolgár barátság napja – 2021.
Idén kétnapos rendezvénysorozattal ünnepeltük meg a magyar-bolgár barátság napját.
Az eseménysorozat keretein belül október 18-án megnyitottuk "A magyar-bolgár barátság napja" c. fotókiállítást. Október 19-én Csodatévő Rilai Szent János emléktáblájánál virágokat helyeztünk el az Esztergomi Bazilikában, valamint a megújult Bolgár Művelődési Ház megszentelésére és átadóünnepségére került sor. Az eseménysorozatot nagyszabású gálakoncerttel zártunk le a magyar-bolgár barátság napja és a Demeter-nap – a bolgár kertészek ünnepe alkalmából.
Szeptember 11-én ünnepelte a T'Rakija zenekar 15+1 éves jubileumát a Bolgár Művelődési Házban. Számos vendégművész lépett fel az egész estés műsor alatt: Szombathelyi Tünde, Smuk Gábor, Horváth Edit, Bolya Dániel, Krucsay János; valamint itt debütált új koreográfiájával a Martenica táncegyüttes is, előre vetítve a T'Rakija zenekar és a tánccsoport jövőbeni közös munkáját. A koncert után koccintás, majd táncház következett.
Soltész Miklós, a Miniszterelnökség egyházi és nemzetiségi kapcsolatokért felelős államtitkára a mai napon jelentette be a IX. kerületi Vágóhíd utcai ingatlan szomszédságában álló Szent Cirill és Szent Metód Bolgár Ortodox Templom udvarán tartott sajtótájékoztatóján, hogy bolgár önkormányzati, oktatási és kulturális központ épül Budapesten, Ferencvárosban. A nemzetiségi intézmény várhatóan 2-3 éven belül készül el a magyar és a bolgár kormány támogatásával, összesen mintegy 3 milliárd forintból: a magyar kormány 2,6 milliárd forintot, míg a bolgár kormány 1 millió eurót, azaz több mint 350 millió forintot biztosít a beruházásra.
A bolgár közösség a támogatás fejében lemondott egy Bajza utcai állami tulajdonú ingatlan használati jogáról.
Az államtitkár szerint a beruházás jól példázza a két nemzet együttműködését, valamint azt, hogy Magyarországnak és Bulgáriának is fontosak az itt élő bolgárok. A bolgárok több száz éves magyarországi jelenléte meghatározó mindkét nemzet tekintetében, az utóbbi száz év pedig valódi fejlődést jelentett a bolgár közösség számára - mondta Soltész Miklós.
Bulgária török rabság alóli felszabadulását ünnepeltük március 1-én az Uránia Nemzeti Filmszínház varázslatos dísztermében. „Március 3.” kitüntetést kapott Deli Levente, a Martenica táncegyüttes művészeti vezetője, aki szenvedélyes elköteleződése révén rengeteget tett és tesz a bolgár néptánchagyomány műveléséért és őrzéséért Magyarországon. Az est hangulatát a Bulgáriából érkezett, világhírű Eva Quartett emelte a mennyekbe, gyönyörű, többszólamú énekekkel.
Haditengerészeti szertartással, szentmisével és koszorúzással emlékeztünk meg a Várnai csata 575. évfordulójáról, a „népek harcáról” november 10-én a Várnai Ulászló Parkmúzeumban.
A Szláv írásbeliség és a bolgár kultúra napját ünnepeltük május 26-án a Bolgár templom kertjében
A szláv írásbeliség és a bolgár kultúra napját ünnepeltük május 24-én Zalaváron, közösen a Cirill-Metód Általános Iskola és a Sármelléki Általános iskola diákjaival és pedagógusaival.
Május 23-án megnyílt Mazsaroff Miklós festőművész - Tengerpartok Bulgáriában, Spanyolországban és Itáliában - című emlékkiállítása és a miskolci Mazsaroff Miklós-díjas képzőművészek kiállítása
Május 14-én a harkányi bolgár katonai temetőben megemlékeztünk azokról a bolgár katonákról, akik életüket veszették a drávai harcokban
A „Várna a kereszténység védőpajzsa” című konferencia megrendezésével emlékeztünk meg a várnai csata 575. évfordulójáról április 25-én az Országgyűlés felsőházi üléstermében
A Bolgár Kultúra, Bolgár Ízek - Tematikus nap és a „Kossuth kultusza Bulgáriában” című időszakos kiállítás megnyitójára került sor 2019. március 9-én a debreceni Déri Múzeum Dísztermében
A Bolgárkerék-emlékmű koszorúzása és Bulgária Függetlensége napja alkalmából rendezett ünnepség szeptember 15-én Halásztelken
A bolgár kultúra és a szláv írásbeliség napja
Koszorúzás a harkányi katonai temetőben
Rólunk Dokumentumok Általános közzétételi lista Bolgár utónévjegyzék TÁMOP Ösztöndíjak Bolgár Művelődési Ház bővítése - közbeszerzés
A Bolgár Országos Önkormányzat Intézményei
Áttekintés Bolgár Országos Önkormányzat Hivatala Bolgár Kétnyelvű Nemzetiségi Óvoda Bolgár Nyelvoktató Nemzetiségi Iskola Bolgár Kulturális, Dokumentációs és Információs Központ Bolgár Kutatóintézet
Áttekintés Magyarországi Bolgárok Egyesülete Bolgár Művelődési Ház Bolgár Önkormányzatok Bolgár Ortodox Egyház Bolgár Ifjúsági Egyesület Bolgár Nonprofit Kft. Pro Schola Bulgarica Alapítvány Nemzetiségi szószóló